Izziņa par atzinumos sniegtajiem iebildumiem par Ministru kabineta noteikumu projektu

**„Grozījumi Ministru kabineta 2017.gada 24.oktobra noteikumos Nr.635 „Darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” trešās projektu iesniegumu atlases kārtas „Ieguldījumi kultūras un dabas mantojuma attīstībai nacionālas nozīmes attīstības centru pašvaldībās” īstenošanas noteikumi””**

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2021.gada 28.septembris |
|  |  |
| Saskaņošanas dalībnieki | Tieslietu ministrija, Finanšu ministrija, Labklājības ministrija, Vides aizsardzības un reģionālās attīstības ministrija, Pārresoru koordinācijas centrs un Latvijas Pašvaldību savienība |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

II. Jautājumi, par kuriem saskaņošanā vienošanās ir panākta

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Ministru kabineta noteikumu projekts „Grozījumi Ministru kabineta 2017.gada 24.oktobra noteikumos Nr.635 „Darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” trešās projektu iesniegumu atlases kārtas „Ieguldījumi kultūras un dabas mantojuma attīstībai nacionālas nozīmes attīstības centru pašvaldībās” īstenošanas noteikumi”” (turpmāk – Noteikumu projekts) 3.punkts:„3. Izteikt 51.punktu šādā redakcijā:„51. Ja projekta pārskata periodā (projekta dzīves cikla laikā) projekts vairs neatbilst šo noteikumu [44.punktā](https://likumi.lv/ta/id/282643#p53) minētajiem nosacījumiem, finansējuma saņēmējs mēneša laikā pēc gada pārskata par objekta, kurā veikti ieguldījumi, darbību iesniegšanas informē sadarbības iestādi, ka projekts ir kvalificējams kā atbalsts komercdarbībai.””Noteikumu projekta sākotnējās ietekmes novērtējuma ziņojuma (anotācijas) (turpmāk – anotācija) I sadaļas „Tiesību akta projekta izstrādes nepieciešamība” 2.punkts „Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”. | **Finanšu ministrija:**Lūdzam precizēt un/vai papildināt noteikumu projektu, kā arī anotāciju, ņemot vērā, ka no šobrīd esošās redakcijas nav secināms, kāda satura un formas ir noteikumu projekta 3.punktā minētais dokuments – gada pārskats par objekta, kurā veikti ieguldījumi, darbību. Norādām, ka anotācijā nav iekļauta informācija, vai minētais dokuments tiks paredzēts KM metodikā par valsts atbalsta uzraudzību 5.5.1.SAM[[1]](#footnote-1) ietvaros, vai paredzēta dokumenta atbilstoši Gada pārskatu un konsolidēto gada pārskatu likumam iesniegšana. Vēršam uzmanību, ka 5.5.1.SAM ietvaros finansējuma saņēmēji un to sadarbības partneri ir dažādas juridiskas personas, tajā skaitā, tādas, kuras nav minētā likuma subjekti atbilstoši tā 3.pantam. Vienlaikus aicinām KM precizēt noteikumu projektu, lai plānotie MK noteikumu Nr.635[[2]](#footnote-2) 60.punkta grozījumi atbilstu Revīzijas iestādes revīzijas Nr.DR/ESIF/2020/15-6 ziņojuma 8.ieteikumam. Revīzijas iestāde norāda, ka tā ir pret atbildības par MK noteikumu Nr.635 53.punkta nosacījuma izpildi novirzīšanu finansējuma saņēmējam, bet ir par objektīvu trešās puses vērtējumu. Revīzijas iestādes ieskatā, būtu nepieciešams regulēt, kāda informācija (uz kādiem datiem pamatoti aprēķini) un cik bieži finansējuma saņēmējam ir jāsniedz sadarbības iestādei, lai tā varētu nodrošināt šī nosacījuma uzraudzību. Papildus, atbilstoši minētajam Revīzijas iestādes ziņojumam, aicinām anotācijā ietvert skaidrojumu, kas ir uzskatāms par “kultūras jomas pakalpojumu sniedzēju”. Ņemot vērā, ka, iespējams, finansējuma saņēmējiem ar MK noteikumu Nr.635 grozījumiem tiek uzlikts jauns papildu pienākums, atbilstoši atrunājama šo grozījumu spēkā stāšanās. | **Ņemts vērā** | Precizēts Noteikumu projekta 7.punkts šādā redakcijā:„7. Izteikt 51. un 52.punktu šādā redakcijā:„51. Projekta pārskata periodā (projekta dzīves cikla laikā) finansējuma saņēmējs atbilstoši komercdarbības atbalsta piemērošanas metodikai kultūras nozares projektiem specifiskā atbalsta ietvaros reizi gadā līdz kārtējā gada 1. jūnijam iesniedz sadarbības iestādē informāciju, kas nepieciešama, lai izvērtētu, vai projekts atbilst šo noteikumu [44.punktā](https://likumi.lv/ta/id/282643#p53) minētajiem nosacījumiem. Lēmums par komercdarbības atbalsta piešķiršanu saskaņā ar Komisijas regulu Nr.[651/2014](http://eur-lex.europa.eu/eli/reg/2014/651/oj/?locale=LV) ir sadarbības iestādes lēmums par atbilstību komercdarbības atbalsta normām.52. Ja ir pārkāptas Komisijas regulas Nr.[651/2014](http://eur-lex.europa.eu/eli/reg/2014/651/oj/?locale=LV) prasības vai ir konstatēts, ka ar saimniecisko darbību nesaistīts projekts tā ieviešanas gaitā vai projekta pārskata periodā (projekta dzīves cikla laikā) kļūst par ar saimniecisko darbību saistītu projektu un tam nav iespējams piemērot Komisijas regulas Nr.[651/2014](http://eur-lex.europa.eu/eli/reg/2014/651/oj/?locale=LV) 53.panta nosacījumus, atbalsta saņēmējam ir pienākums atmaksāt sadarbības iestādei saņemto nelikumīgo komercdarbības atbalstu no līdzekļiem, kas ir brīvi no valsts atbalsta, atbilstoši Komercdarbības atbalsta kontroles likuma IV un V nodaļas nosacījumiem.””Papildināts anotācijas I sadaļas „Tiesību akta projekta izstrādes nepieciešamība” 2.punkts „Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” ar šādu informāciju: „Jūrmalas pilsētas dome ar 2021.gada 22.jūlija vēstuli Nr.1.1-19/21N-4286 ir informējusi Kultūras ministriju par riskiem projekta Nr.5.5.1.0/19/I/004 „Daudzfunkcionāla dabas tūrisma centra pakalpojumu attīstība un meža parka labiekārtojuma pilnveide Ķemeros” īstenošanā, norādot, ka projekta Nr.5.5.1.0/19/I/004 īstenošana ir savstarpēji saistīta ar 5.6.2.specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” projekta Nr.5.6.2.0/19/I/012 „Daudzfunkcionāla dabas tūrisma centra jaunbūve un meža parka labiekārtojums Ķemeros” īstenošanu, jo abi projekti paredz ieguldījumus Daudzfunkcionāla dabas tūrisma centra jaunbūves ēkā un inženierkomunikācijās, tā pieguļošās teritorijas labiekārtošanā, kā arī centra funkcionālās teritorijas – Meža parka labiekārtošanā, ir ieilgusi tehniskās dokumentācijas izstrāde, iepirkumu veikšana, projektu iesniegumu vērtēšanas gaita un līguma noslēgšana par projektu īstenošanu. Ņemot vērā minēto, Jūrmalas pilsētas dome lūdz pagarināt 5.5.1.SAM trešās atlases kārtas projektu īstenošanas termiņu līdz 2023.gada 31.decembrim.Ar Projekta 2.punktu tiek precizēta Noteikumu Nr.635 18.punkta redakcija, pagarinot projekta īstenošanas iespējamo termiņu par 12 mēnešiem līdz 2023.gada 31.decembrim. Projekta īstenošanas gala termiņš noteikts ņemot vērā Eiropas Parlamenta un Padomes Regulas (ES) Nr.1303/2013 (2013.gada 17.decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 III  nodaļas, 65.panta 2.punktā noteiktajam izdevumu atbilstības termiņam.Nodrošinot projekta īstenošanas termiņa pagarinājumu, tiks mazināti riski Noteikumu Nr.635 9.1.apakšpunktā noteikto iznākuma rādītāju sasniegšanā.Tāpat ar Projektu nepieciešams precizēt Valsts atbalsta komercdarbībai saņemšanas nosacījumus:1. ar Projekta 3.punktu tiek tehniski precizēta Noteikumu Nr.635 25.punkta redakcija un ar 4.punktu 44.punkta redakcija, finansējuma saņēmējam skaidrāk norādot veicamās darbības nelikumīga komercdarbības atbalsta gadījumā, kā arī komercdarbības atbalsta izslēdzošo nosacījumu vērtēšanas kārtību;
2. ar Projekta 5.punktu Noteikumi Nr.635 papildināti ar 45.1 punktu, nosakot, ka atbalstītajā objektā 44.1.apakšpunktā minētajā gadījumā ir pieļaujams veikt papildpakalpojumus, kuriem nebūtu ietekmes uz tirdzniecību un konkurenci Eiropas Savienības iekšējā tirgū. 2016.gada 19.jūlija Eiropas Komisijas paziņojumā par Līguma par Eiropas Savienības darbību 107.panta 1.punktā minēto valsts atbalsta jēdzienu (2016/c 262/01) (turpmāk – Paziņojums par valsts atbalsta jēdzienu) ir norādīts, ka publiskais finansējums parastajiem papildpakalpojumiem (piemēram, restorāniem, veikaliem vai maksas stāvvietām), infrastruktūrās, kuras izmanto galvenokārt tikai nesaimnieciskajai darbībai, parasti neietekmē tirdzniecību starp dalībvalstīm, jo šie parastie papildpakalpojumi diez vai piesaistītu citu dalībvalstu klientus un to finansēšana diez vai izraisītu būtisku ietekmi uz pārrobežu ieguldījumiem vai uzņēmējdarbību. Tāpat arī atbilstoši Eiropas Komisijas skaidrojumam kafejnīcas, suvenīru veikali, kā arī stāvvietas, kuras nepieciešamas kultūras objekta apmeklētājiem, tiek ieskaitītas kultūras infrastruktūras un pakalpojumu kapacitātes nodrošināšanai;
3. ar Projekta 6.punktu Noteikumi Nr.635 papildināti ar 46.1 punktu, kurā noteikts, ka valsts atbalsta kumulācijas gadījumā finansējuma saņēmējs sadarbības iestādei sniedz informāciju, vai par tām pašām attiecināmajām izmaksām ir plānots vai jau piešķirts atbalsts, norādot atbalsta piešķiršanas datumu, atbalsta sniedzēja nosaukumu, atbalsta pasākumu, plānoto vai piešķirto atbalsta summu un atbalsta intensitāti, lai varētu izvērtēt, vai netiek pārsniegtas atbalsta apvienošanas normas;
4. revīzijas iestāde 2020.gada 28.decembra revīzijas ziņojuma DR/ESIF/2020/15-6 konstatējumā Nr.8 par 5.5.1.SAM pirmās un otrās atlases kārtas īstenošanu norādīja, ka revīzijas iestādes ieskatā finansējuma saņēmējs un tā sadarbības partneri nevar sniegt informāciju, ja projekta līmenī nav sagatavota procedūra, kā un cik bieži veikt nosacījumu izpildes uzraudzību, norādot, ka nepieciešams regulēt, cik bieži finansējuma saņēmējam ir jāsniedz sadarbības iestādei informācija, lai tā varētu nodrošināt vienotu prasības ieviešanu visu 5.5.1.SAM atlases kārtu ietvaros. Ņemot vērā minēto, ar Projekta 7.punktu tiek precizēta Noteikumu Nr.635 51.punkta redakcija, paredzot finansējuma saņēmējam pienākumu projekta dzīves cikla laikā reizi gadā līdz kārtējā gada 1.jūnijam Centrālai finanšu un līgumu aģentūrai iesniegt informāciju, kas nepieciešama, lai izvērtētu, vai projekts atbilst Noteikumu Nr.635 [44.punktā](https://likumi.lv/ta/id/282643#p53) minētajiem nosacījumiem. Projekta pārskata periods (dzīves cikls) tiek noteikts atbilstoši EK 2014.gada 3.marta Regulas Nr.480/2014[[3]](#footnote-3)[1] 1.pielikumam, un 5.5.1.SAM projektos ir līdz 15 gadus ilgs. Projekta pārskata periods jeb projekta dzīves cikls ir projekta ietvaros izveidotās infrastruktūras amortizācijas periods jeb lietderīgās lietošanas laiks. Papildus Kultūras ministrija ir izstrādājusi komercdarbības atbalsta piemērošanas metodiku kultūras nozares projektiem 5.5.1.SAM ietvaros, atbilstoši kurai finansējuma saņēmējs Centrālai finanšu un līgumu aģentūrai projekta pārskata periodā (dzīves cikla laikā) iesniegs informāciju, kas nepieciešama, lai izvērtētu attiecīgajā objektā gūtos ieņēmumus un izdevumus un apmeklētāju plūsmu, atbilstoši Kultūras ministrijas metodikai Centrālā finanšu un līgumu aģentūra izvērtēs finansējuma saņēmēja iesniegto informāciju;
5. papildus metodikā skaidrots, ka par kultūras jomas pakalpojuma sniedzēju uzskatāms tāds pakalpojuma sniedzējs, kas darbojas kultūras un kultūrvēsturiskā mantojuma saglabāšanas jomā. Atbilstoši Paziņojuma par valsts atbalsta jēdzienu 33. un 34.punktā iekļautajiem Eiropas Komisijas skaidrojumiem, pamatojoties uz Eiropas Savienības Tiesu praksi, kultūras un kultūrvēsturiskā mantojuma saglabāšanas jomā ietilpst ļoti plašs mērķu un darbību loks, tostarp muzeji, arhīvi, bibliotēkas, mākslas un kultūras centri vai telpas, teātri, operas nami, koncertzāles, arheoloģiskie objekti, pieminekļi, vēsturiskie objekti un celtnes, tradicionālās paražas un amatniecība, festivāli un izstādes, kā arī kultūras un mākslas izglītības pasākumi;
6. ņemot vērā, ka 2021.gada 8.jūnijā stājās spēkā grozījumi Komercdarbības atbalsta kontroles likumā, papildinot likumu ar normām, kas nosaka pienākumu atgūt nelikumīgo komercdarbības atbalstu gadījumos, kad Eiropas Komisija nav pieņēmusi lēmumu par nelikumīga un nesaderīga ar Eiropas Savienības iekšējo tirgu atbalsta atgūšanu, kā arī to, ka nelikumīgs valsts atbalsts ir atgūstams, kad citas institūcijas konstatē nelikumīga atbalsta piešķiršanas gadījumus (tai skaitā, Eiropas Komisija), ar Projekta 7.punktu precizēta Noteikumu Nr.635 52.punkta redakcija.”
 |
|  | Noteikumu projekts. | **Finanšu ministrija:**Ņemot vērā, ka valsts atbalstu šo noteikumu ietvaros drīkst apvienot ar citu valsts atbalstu, tai skaitā ar *de minimis* atbalstu, par vienām un tām pašām attiecināmajām izmaksām (MK noteikumu Nr.635 46.punkts), lūdzam papildināt noteikumu projektu ar jaunu punktu, kas papildina MK noteikumus Nr.635 ar normu, ka pretendentam jāiesniedz visa informācija par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēja nosaukumu, atbalsta pasākumu, plānoto vai piešķirto atbalsta summu un atbalsta intensitāti, lai varētu izvērtēt, vai netiek pārsniegtas atbalsta apvienošanas normas.  | **Ņemts vērā** | Noteikumu projekts papildināts ar 6.punktu šādā redakcijā:„6. Papildināt noteikumus ar 46.¹ punktu šādā redakcijā:„46.¹ Ja atbalstītajā objektā konstatē valsts atbalstu komercdarbībai, finansējuma saņēmējs sadarbības iestādei sniedz informāciju, vai par tām pašām attiecināmajām izmaksām ir plānots vai jau piešķirts atbalsts, norādot atbalsta piešķiršanas datumu, atbalsta sniedzēja nosaukumu, atbalsta pasākumu, plānoto vai piešķirto atbalsta summu un atbalsta intensitāti, lai varētu izvērtēt, vai netiek pārsniegtas atbalsta apvienošanas normas.”” |
|  | Noteikumu projekts. | **Finanšu ministrija**Lūdzam papildināt noteikumu projektu ar jaunu punktu, ka precizē MK noteikumu Nr.635 52.punktā vārdus “atbalsta saņēmējs ir pārkāpis” aizstājot tos ar “tiek pārkāptas”, jo arī ja atbalsta sniedzējs ir piešķirot atbalstu pārkāpj regulas prasības, atbalsts ir atgūstams.  | **Ņemts vērā** | Precizēts Noteikumu projekta 7.punkts šādā redakcijā:„7. Izteikt 51. un 52.punktu šādā redakcijā:„51. Projekta pārskata periodā (projekta dzīves cikla laikā) finansējuma saņēmējs atbilstoši komercdarbības atbalsta piemērošanas metodikai kultūras nozares projektiem specifiskā atbalsta ietvaros reizi gadā līdz kārtējā gada 1.jūnijam iesniedz sadarbības iestādē informāciju, kas nepieciešama, lai izvērtētu, vai projekts atbilst šo noteikumu [44.punktā](https://likumi.lv/ta/id/282643#p53) minētajiem nosacījumiem. Lēmums par komercdarbības atbalsta piešķiršanu saskaņā ar Komisijas regulu Nr.[651/2014](http://eur-lex.europa.eu/eli/reg/2014/651/oj/?locale=LV) ir sadarbības iestādes lēmums par atbilstību komercdarbības atbalsta normām.52. Ja ir pārkāptas Komisijas regulas Nr.[651/2014](http://eur-lex.europa.eu/eli/reg/2014/651/oj/?locale=LV) prasības vai ir konstatēts, ka ar saimniecisko darbību nesaistīts projekts tā ieviešanas gaitā vai projekta pārskata periodā (projekta dzīves cikla laikā) kļūst par ar saimniecisko darbību saistītu projektu un tam nav iespējams piemērot Komisijas regulas Nr.[651/2014](http://eur-lex.europa.eu/eli/reg/2014/651/oj/?locale=LV) 53.panta nosacījumus, atbalsta saņēmējam ir pienākums atmaksāt sadarbības iestādei saņemto nelikumīgo komercdarbības atbalstu no līdzekļiem, kas ir brīvi no valsts atbalsta, atbilstoši Komercdarbības atbalsta kontroles likuma IV un V nodaļas nosacījumiem.”” |

A.Blusanoviča

Kultūras ministrijas

Eiropas Savienības fondu departamenta

Finanšu instrumentu attīstības nodaļas referente

Tālr. 67330313; Andrelita.Blusanovica@km.gov.lv

1. Darbības programmas „Izaugsme un nodarbinātība” 5.5.1.specifiskais atbalsta mērķis „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus”. [↑](#footnote-ref-1)
2. MK 2017.gada 24.oktobra noteikumi Nr.635 „Darbības programmas „Izaugsme un nodarbinātība” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” trešās projektu iesniegumu atlases kārtas „Ieguldījumi kultūras un dabas mantojuma attīstībai nacionālas nozīmes attīstības centru pašvaldībās” īstenošanas noteikumi. [↑](#footnote-ref-2)
3. [1] EK 2014.gada 3.marta Regula Nr.480/2014, ar kuru papildina Eiropas Parlamenta un Padomes Regulu (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu. [↑](#footnote-ref-3)